钦定古今图书集成/明伦汇编/氏族典/第095卷 > 苏味道
## 钦定古今图书集成/明伦汇编/氏族典/第095卷 > 苏味道

按《唐书苏味道传》：“味道，赵州栾城人。九岁能属辞。逮
冠州，举进士中第，累调咸阳尉。吏部侍郎裴行俭才
之，会征突厥，引管书记。延载中，以凤阁舍人检校侍郎同凤阁鸾台平章事，岁馀为真。证圣元年，坐法系
狱，降集州刺史，召为天官侍郎。圣历初，复以凤阁侍
郎同凤阁鸾台三品，更葬其亲，侵毁乡人墓田。萧至”
忠劾之，贬坊州刺史。迁益州大都督府长史。张易之
败，坐党附，贬眉州刺史。复还益州长史，未就道卒，赠
冀州刺史。味道练台阁故事，善占奏，然其为相特具
位，未尝有所发明。常谓人曰：“决事不欲明白，误则有
悔，摸棱持两端可也。”故世号“摸棱手。”